जमीन घोटाले में फंसे अजीत, केस चलेगा  
महाराष्ट्र के उप मुख्यमंत्री अजीत पवार खुद से जुड़ी एक कंपनी को सरकारी ज़मीन देने के मामले मे फंस गए हैं। अजीत और उनकी पत्नी पर केस चलेगा।
महाराष्ट्र के उप मुख्यमंत्री अजीत पवार खुद से जुड़ी एक कंपनी को सरकारी ज़मीन देने के मामले मे फंस गए हैं। पुणे की एक कोर्ट के आदेश पर अब अजीत पवार और उनकी पत्नी सुनेत्रा के ख़िलाफ़ केस चलेगा।   एनडीटीवी के पास इस बात के दस्तावेज़ हैं कि घाटवड़े फार्म हाउस में अजीत पवार ने AG Mercantile को पुणे की भीलवाले बांध के पास 17700 स्क्वायर मीटर ज़मीन दी थी। तब अजीत पवार महाराष्ट्र के सिंचाई मंत्री थे यानी अपने ही विभाग की ज़मीन अपने निजी हितों के लिए एक कंपनी को दे दी गई। इस ज़मीन घोटाले के मामले में अदालत ने अजीत पवार और उनकी पत्नी सुनेत्रा को आरोपी माना है। अजीत पवार केंद्रीय कृषि मंत्री शरद पवार के भतीजे हैं।